Bayern Munchen nu își vinde "perla": "Sperăm ca în viitorul apropiat să fie liderul echipei!"
Bayern Munchen a avut mereu jucători de talie mondială. Cea mai nouă revelație a bavarezilor este tânărul Jamal Musiala.
La doar 21 de ani, neamțul este foarte apreciat de campioana Germaniei. Max Eberl, directorul sportiv al lui Bayern, a vorbit despre viitorul mijlocașului.
"Sperăm ca în viitorul apropiat să fie liderul echipei!"
"(n.r. Este Musiala netransferabil?)Da! Sperăm ca în viitorul apropiat să fie liderul lui Bayern. Jamal este un jucător care aduce o bucurie enormă. Întruchipează foarte bine fața lui Bayern Munchen. Intenția noastră este să-l facem noua față a lui Bayern", a fost mărturisirea făcută de Max Eberl, citat de publicația Marca.